May 18,2017
లాభాల్లో ముగిసిన మార్కెట్లు
ముంబయి: దేశీయ స్టాక్‌ మార్కెట్లు వరుసగా మూడో రోజూ పరుగులు పెట్టాయి. తాజాగా మరో నూతన రికార్డులను తాకాయి. విదేశీ నిధుల రాకకు తోడు దేశంలో మెరుగైన వర్షాలు కురువనున్నాయన్న సంకేతాలు, కార్పొరేట్‌ కంపెనీల ఆకర్షణీయ ఆర్థిక ఫలితాలు మదుపర్లలో విశ్వాసాన్ని నింపాయి. ఈ నేపథ్యంలోనే బుధవారం బీఎస్‌ఈ సెన్సెక్స్‌ 76.17 పాయింట్లు పెరిగి 30,658.77 పాయింట్లకు చేరింది. సూచీలు అంతక్రితం రోజు రికార్డును బద్దలు కొట్టింది. ఎన్‌ఎస్‌ఈ సూచీ నిఫ్టీ 13.50 పాయింట్లు పెరిగి 9,525.75 పాయింట్ల వద్ద ముగిసింది. బీఎస్‌ఈలో రంగాల వారీగా లోహ సూచీ అత్యధికంగా 2.37 శాతం పెరిగింది. ఇదే క్రమంలో ఆటో 0.57 శాతం, కాపిటల్‌ గూడ్స్‌్‌ 0.22 శాతం, విద్యుత్తు 0.14 శాతం చొప్పున రాణించాయి. మరోవైపు కన్సూమర్‌ డ్యూరెబుల్స్‌ 0.76 శాతం, ఆయిల్‌ అండ్‌ గ్యాస్‌ 0.37 శాతం, వైద్య సూచీ 0.3 శాతం, పీిఎస్‌యూ0.23 శాతం చొప్పున నష్టాలు చవి చూశాయి. సెన్సెక్స్‌లో టాటా స్టీల్‌ 7.95శాతం, టాటా మోటార్స్‌ 2.82 శాతం, ఐసీఐసీఐ బ్యాంకు 2.35 శాతం, టీసీఎస్‌ 0.99 శాతం, ఏషియన్‌ పెయింట్స్‌ 0.88 శాతం చొప్పున అధిక లాభాలు సాధించిన వాటిలో ముందు వరుసలో ఉన్నాయి.
మీ స్నేహితులకు రికమెండ్ చెయ్యండి